Hreinn og heilnæmur lífsstíll Ketóflex er fullkomin og frelsandi leið til að ná kjörþyngd og yngja sig upp . Með henni nýtur þú kosta ketó-mataræðis enn betur því ketóflex byggist á sveigjanleika . Eftir aðlögunartímabil er ketósan brotin upp með fjölbreyttara mataræði ; þrír dagar vikunnar í ketósu , þrír í hleðslu og einn frjáls dagur . Á ketóflex endurnýjar líkaminn sig og jafnvægi næst á hormóna og orku . Það skilar sér í betri líðan , aukinni fitubrennslu , betri svefni , bættu útliti og meiri gleði . Ketóflex 3-3-1 inniheldur fróðleik og dásamlegar og einfaldar , sykurlausar og ketóvænar uppskriftir sem henta í hraða samfélagsins . Endurheimtu orkuna , jafnvægið og gleðina með sveigjanleika ketóflex , lífsstílnum sem allir geta ráðið við án eftirsjár eftir gömlum siðum . Þorbjörg Hafsteinsdóttir er hjúkrunarfræðingur , næringarþerapisti , lífsmarkþjálfi og jógakennari en fyrst og fremst einn helsti heilsufrumkvöðull landsins . Bækur hennar , námskeið og fyrirlestrar hafa í áraraðir notið mikilla vinsælda hér heima og erlendis .